cyanic-selkie/wikianc huggingface dataset:
Լեսլի Քերոն
Կենսագրություն
Լեսլի Քլեր Մարգարետ Քերոնը (Leslie Claire Margaret Caron) ծնվել է փարիզյան Բուլոն-Բայնաքուր արվարձանում՝ քիմիկոս Քլոդ Քերոնի և ամերիկացի պարուհի Մարգարետ Պեթիի ընտանիքում։ Նրա դաստիարակությամբ զբաղվել է իր մայրը, ով եղել է նրա առաջին ուսուցչուհին։   Կարիերան սկսել է որպես բալետի պարուհի, շուտով նրան նկատում է Ջին Քելլին և առաջարկում է նրան «Ամերիկացին Փարիզում» ֆիլմում Լիզ Բուվյեի դերում խաղալու համար։ Ֆիլմը երբ հայտնվում է էկրաններին, նրան շատ արագ նկատում են հոլիվուդյան ռեժիսորները և նա շուտով պայմանագիր է կնքում Մետրո-Գոլդուին-Մայեր մեդիաընկրության հետ։ Հաջորդ տարիներին նա նկարահնվում է «Լիլի» ֆիլմում (1953), որում մարմնավորած իր դերի համար նա առաջադրվում է Օսկար։ 1955 թվականին Փոլ Մյորիսի հետ մասնակցել է ֆրանսիացի կինոռեժիսոր Ժան Ռենուարի «Օրվե» առաջին պիեսին, որը նա գրել է 1953 թվականին՝ հատուկ դերասանուհու համար ։ Փարիզի «դե լա Ռենեսանս» թատրոնում բեմադրված այս կատակերգությունը քննադատության է ենթարկվել որոշ թատերական հեղինակների կողմից, սակայն արժանացել է կինոռեժիսորների հիացմունքին։ Ռոբերտո Ռոսսելինին, ով ներկա է եղել գլխավոր փորձին, ասել է, որ հիացած է հեռացել ։
1963 թվականին նա նորից առաջադրվել է «Օսկար» մրցանակում՝ լավագույն դերասանուհի անվանակարգում՝ բրիտանական «Անկյունավոր սենյակ» դրամայում (1962) նկարահանվելու համար։ 1960-ական թվականներին, բացի Հոլիվուդից, Լեսլին սկսում է նկարահանվել Եվրոպայում:
Ներկայումս Քերոնը շարունակում է նկարահանվել հեռուստատեսությունում և կինոյում՝ հանդիսանալով Մետրո-Գոլդուին-Մայերի դասական դարաշրջանների մյուզիքլների աստղ։ Նրա կատարած վերջին դերերից են Մադամ Օդելի դերը՝ Շոկոլադ ֆիլմում (2000) և Լորեյն Դելմասի դերը՝ «Օրենք և կարգ ու կանոն» ֆիլմում, որի համար նա 2007 թվականին արժանացել է Էմմի մրցանակի։
Ծանոթագրություններ
<references group="" responsive="1">
Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Պատվո լեգեոնի շքանշանի կոմանդորներ Կատեգորիա:BAFTA մրցանակի դափնեկիրներ Կատեգորիա:Ֆրանսիացի դերասանուհիներ Կատեգորիա:Ֆրանսիացի պարուհիներ Կատեգորիա:Պատվո լեգեոնի շքանշանի ասպետներ Կատեգորիա:Պատվո լեգեոնի շքանշանի սպաներ Կատեգորիա:Ֆրանսիացի կինոդերասանուհիներ Կատեգորիա:Ֆրանսիացի հեռուստատեսային դերասանուհիներ Կատեգորիա:Թատրոնի ֆրանսիացի դերասանուհիներ Կատեգորիա:Ամերիկացի հեռուստատեսային դերասանուհիներ
Ժան-Պիեր Նշանյան
Ժան-Պիեր Արմենակի Նշանյան, հայ դերասան, ՀՀ վաստակավոր արտիստ (2014) ։
Կենսագրություն
Ծնվել է 1953 թվականին Եգիպտոսում ։ 1971 թվականին ընդունվել է Երևանի գեղարվեստա-թատերական ինստիտուտի երաժշտական կոմեդիայի բաժին։ 1976-1980 թվականներին աշխատել է Երևանի Գաբրիել Սունդուկյանի անվան ազգային ակադեմիական թատրոնում։
1980 թվականից բնակվում է Լոս Անջելեսում, որտեղ 1983 թվականին կնոջ՝ դերասանուհի Շաքե Թուխմանյանի հետ հիմնել է Վարդան Աճեմյանի անվան թատրոնը։ Բեմադրել և խաղացել է շուրջ 30 ներկայացումներ։
Ծանոթագրություններ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Հուլիսի 25 ծնունդներ Կատեգորիա:1953 ծնունդներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Համերգասրահ
Համերգասրահ, հատուկ տարածք է, որը նախատեսված է հրապարակային համերգներ անցկացնելու համար։
Ստեղծման պատմություն
Առաջին համերգասրահներ հայտնվել են XIX դարի սկզբին։ Նախկինում համերգներ իրականացվել են խանութներում, պալատներում, եկեղեցիներում, թատրոններում և մասնավոր տներում։
Համերգասրահների տեսակներ
Համերգասրահ կարող է լինել ցանկացած Մշակույթի Տուն կամ սպայական տուն, օրինակ՝
Որպես համերգասրահ կարող է հանդես գալ նաև մարզական համալիր, ինչպես Օլիմպիական Սպորտային համալիրը, որտեղ անցկացվել են շատ մեծ համերգներ, այդ թվում և 2009 թվականի Եվրատեսիլը։
Որոշ համերգային համալիրներ ունեն մարզահամերգային անվանումը (ինչպես Պետերբուրգյան ՄՀՀ) և ունեն նաև դահլիճ։
Ռուսաստանի համերգասրահներ
Գոյություն ունեն մեծ համերգասրահներ, որոնք մեծ դերակատարություն ունեն երկրի երաժշտական կյանքում։ Ինչպես, օրինակ․ Մոսկվայի կոնսերվատորիայի մեծ և փոքր դահլիճները, Միությունների տունը, Կրեմլի Պետական դահլիճը և այլն։
Մեծ հանրաճանաչություն է ձեռք բերել Մոսկվայի նոր Crocus City Hall դահլիճը։
Աշխարհի համերգասրահներ
Համաշխարհային հռչակ են ստացել՝ Հասարակական տունը Պրահայում, Քարնեգի հոլը Նյու Յորքում, Ալբերտ հոլը Լոնդոնում, Գևանդհաուզը Լայպցիգում, Կոնսերտգեբաունը Ամստերդամում և այլն։
Արտաքին հղումներ
Կատեգորիա:Համերգասրահներ ըստ երկրների Կատեգորիա:Ակուստիկա
Յուսուֆ Հալաչօղլու
Յուսուֆ Հալաչօղլու (Yusuf Halaçoğlu, ), թուրք պատմաբան և քաղաքական գործիչ։ Թուրքական պատմական ընկերակցության անդամ։ Ազգայնական շարժման կուսակցությունից ընտրվել է Թուրքիայի Ազգային մեծ ժողովի պատգամավոր՝ ներկայացնելով Կայսերիի մարզը։ Հրապարակայնորեն ժխտում է Հայոց ցեղասպանությունը։
Սովորել է Ստամբուլի համալսարանի պատմության ֆակուլտետում, որտեղ շարունակել է աշխատել մինչև 1974 թվականը։ 1983 թվականին դարձել է պրոֆեսորի օգնական։ 1986 թվականին աշխատանքի է անցել Մարմարա համալսարանում։ 1989 թվականին ստացել է պրոֆեսորի կոչում։ Թուրքիայի պետական արխիվում բարձր պաշտոններ զբաղեցնելուց հետո՝ 1992 թվականին վերադարձել է համալսարան։ 1993 թվականից գլխավորել է Թուրքական պատմական ընկերակցությունը։ 2008 թվականին Հայ-թուրքական արձանագրությունների ստորագրումից հետո, հեռացվել է զբաղեցրած պաշտոնից։ Հետագայում զբաղեցրել է Գազի համալսարանի ամբիոններից մեկի վարիչի պաշտոնը։
2011 թվականի ընտրությունների ժամանակ, ընտրվել է Թուրքիայի Ազգային մեծ ժողովի պատգամավոր։ Վերընտրվել է 2015 թվականին։ Ազգայնական շարժման կուսակցությունը նրան առաջադրել էր Մեջլիսի խոսնակի պաշտոնում, սակայն քվեարկության արդյունքում զբաղեցրեց չորրորդ հորիզոնականը։
Քաղաքական հայացքներ
Յուսուֆ Հալաչօղլուն հրապարակայնորեն ժխտում է Հայոց ցեղասպանությունը։ Նա հրապարակել է մի շարք աշխատություններ, որտեղ անդրադարձել է «հայերի տեղահանությունների» խնդրին։ Նրա պնդմամբ տեղահանությունների ժամանակ, որը նա անվանում է «հարկադիր տեղահանություն», զոհվել է 9,000- 10,000 հայ ։ Նրա հայացքները համադիր են թուրքական կառավարության պաշտոնական կարծիքին, համաձայն որի տեղահանությունները և ջարդերը չեն կարող բնութագրվել որպես ցեղասպանություն։ Յուսուֆ Հալաչօղլուն բազմիցս քննադատվել է թուրք հայտնի պատմաբան Թաներ Աքչամի կողմից ։ 2008 թվականին հեռացվել է թուրքական պատմական ընկերակցության ղեկավարի պաշտոնից՝ հայերի և քրդերի վերաբերյալ թշնամական արտահայտությունների համար ։
Արտաքին հղումներ
Կատեգորիա:Հայոց ցեղասպանությունը ժխտողներ Կատեգորիա:Ստամբուլի համալսարանի շրջանավարտներ Կատեգորիա:Թուրքիայի 24-րդ գումարման մեջլիսի պատգամավորներ Կատեգորիա:Թուրքիայի 26-րդ գումարման մեջլիսի պատգամավորներ Կատեգորիա:Թուրքիայի 25-րդ գումարման մեջլիսի պատգամավորներ Կատեգորիա:Թուրք ազգայնականներ Կատեգորիա:Թուրք ակադեմիկոսներ Կատեգորիա:Անձինք Ադանայից Կատեգորիա:Ազգայնական շարժում կուսակցության քաղաքական գործիչներ Կատեգորիա:Թուրք պատմաբաններ Կատեգորիա:Թուրքիայի քաղաքական գործիչներ
(12219) Գրիգորև
(12219) Գրիգորև (Grigorʹev), աստերոիդ աստերոիդների հիմնական գոտում։ Այս երկնաքարը հայտնաբերվել է 1982 թվականի սեպտեմբերի 19-ին, խորհրդային աստղագետ Նիկոլայ Չեռնիխի կողմից Ղրիմի Նաուչնի ավանի մոտ գտնվող աստղադիտարանում ։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ
Սանտ Էլենա
Սանտ Էլենա (Sant'Elena), կոմունա Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 2028 մարդ (2008 թվականի տվյալներով)։ Բնակչության միջին խտությունը 227 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 35040։ Հեռախոսային կոդ՝ 0429։
Սանտ Էլենան սահմանակից է Էստե, Գրանցե, Մոնսելիս, Սոլեզինո, Վիլա Էստենսե մունիցիպալիտետներին։
Ժողովրդագրություն
Բնակչության թվաքանակի փոփոխությունները.
Հրաշք կին 1984
«Հրաշք կին 1984» (Wonder Woman 1984), սպասվող ամերիկյան սուպերհերոսական ֆիլմ, որը հինված է DC Comics-ի Հրաշք կին կերպարի վրա։ Այն համարվում է 2017 թվականի «Հրաշք կին» ֆիլմի սիքվելը և լինելու է «DC-ի ընդարձակ տիեզերք»֊ի ութերորդ ադապտացիան։ Ֆիլմի ռեժիսորը Փեթի Ջենքինսն է, իսկ սցենարիստներն են Ջենքինսը, Ջեոֆ Ջոնսը և Դեյվիդ Քալեմը։ Գլխավոր դերակատարներն են Գալ Գադոտը, Քրիս Փայնը և Քրիստեն Ուիգը։ Այն Հրաշք Կին կերպարի չորրորդ ներկայացումն է ֆիլմերում։ Նախորդները եղել են «Բեթմենն ընդդեմ Սուպերմենի։ Արդարության արշալույսին», «Հրաշք կին» և «Արդարության լիգա» ֆիլմերը։
Սանտ Էլենա
Ծանոթագրություններ
Կատեգորիա:Իտալիայի բնակավայրեր
Հրաշք կին 1984
Սիքվելի ստեղծման մասին խոսակցություններն սկսել են հունիսին՝ «Հրաշք կին» ֆիլմի թողարկումից անմիջապես հետո, իսկ որոշումը հաստատվել է մյուս ամսում։ Ֆիլմի նկարահանման շրջանը սկսել է 2018 թվականի հունիսին և տեղի են ունենալու Լևանսդենում գտնվող Warner Bros.֊ի ստուդիայում, Վաշինգտոնում, Հյուսիսային Վիրջինիայում, Լոնդոնում, Կանարյան կղզիներում և Իսպանիայի Ալմերիա քաղաքում։
«Հրաշք կին 1984» ֆիլմը նախատեսված է թողարկել Warner Bros. Pictures֊ի կողմից 2020 թվականի օգոստոսի 14-ին, RealD 3D և IMAX 3D ձևաչափերով։
Նախապատմություն
1980֊ականներին Դիանա Փրինսը կոնֆլիկտ է ունենում Սովետական Միության հետ Սառը պատերազմի ժամանակ, և գտնում է իր թշնամի Ընձայռուծին։
Դերասանական անձնակազմ
Անմահ կիսաստվածուհի, ամազոնյան արքայադուստր և մարտիկ։ Փրինսը ամազոնների թագուհի Հիպոլիտայի և օլիմպիական աստված Զևսի դուստրն է։ Ամերիկացի օդաչու և Դիանայի սիրային հետաքրքրությունը, ով ենթադրաբար մահացել էր Առաջին համաշխարհային պատերազմի ժամանակ ։ Բրիտանացի մարդաբան, ով Ուզկարտագա քաղաքը և հին ծիսակատարություն հայտնաբերելուց հետո դառնում է նրանց աստծու՝ Ընձառյուծի ավատարը ։ Ընձառյուծի լինելու է ֆիլմի բացասական կերպարը ։
Ֆիլմում նաև նկարահանվելու են Պեդրո Պասկալը, Նատաշա Ռոթուելը, Ռեյվի Պատելը և Գաբրիելա Ուայլդը, սակայն նրանց դերերը դեռ հայտնի չեն ։
Զարգացում
Ըստ Գալ Գադոտի ստորագրած համաձայնագրի նրա պետք է մարմնավորեր Հրաշք կնոջը երեք ֆիլմում, սակայն նա ընդլայնեց այն ։ Առաջին ֆիլմի ռեժիսոր Փեթի Ջենքինսը, ով համաձայնվել էր նկարել միայն մեկ ֆիլմ, ցանկացավ լինել ֆիլմի սիքվելի ռեժիսորը ։ 2017 թվականի հունիսին կոմիքսների հեղինակ Ջեոֆ Ջոնսը Variety֊ին տված հարցազրույցում նշել է, որ նա և Ջենքինսը արդեն աշխատում են երկրորդ ֆիլմի սցենարի վրա  ։ Փեթի Ջենքինսը հարցազրույցում նշել է, որ նա անպայման կլինի երկրորդ ֆիլմի ռեժիսորը ։ Դրանից հետո Ջենքինսը Թվիթթերում գրել է, որ դա հաստատված չէ, ուղղակի նա գաղափարներ և հույսեր ունի ։ 2017 թվականի հուլիսի 22֊ին, San Diego Comic Con֊ում հաստատվեց, որ Փեթի Ջենքինսը լինելու է ֆիլմի ռեժիսորը, և որ ֆիլմի անունը լինելու է «Հրաշք կին 2»  ։ 2017 թվականի սեպտեմբերի 13֊ին «Անզսպելիները» ֆիլմի սցենարիստ Դեյվիդ Քելհեմը միացավ Ջենքինսին և Ջոնսին, ֆիլմի սցենարը գրելու համար ։ 2018 թվականի փետրվարի 28֊ին հայտարարվեց, որ ֆիլմի նկարահանվելու է IMAX տեսախցիկներով ։ 2018 թվականի մայիսի վերջերին Զաք Սնայդերը Vero֊ում հաստատեց, որ նա ու իր կինը՝ Դեբորա Սնայդերը, լինելու են ֆիլմի պրոդյուսերները ։ 2018 թվականի հունիսի 13֊ին հայտարարվեց, որ ֆիլմի անվանումը լինելու է «Հրաշք կին 1984» ։
Նախարտադրություն
Ֆիլմի նախարտադրությունը պաշտոնապես սկսել է 2017 թվականի դեկտեմբերին Միացյալ Թագավորությունում ։ 2018 թվականի ապրիլին հաստատվեց, որ ֆիլմի իրադարձությունները տեղի են ունենալու 1980֊ականներին ։ Ֆրանսիացի դիզայներ Ալին Բոնետոն վերադարձավ իր պաշտոնին ֆիլմի շարունակության համար, իսկ Լինդի Հեմինգը կրկին դարձավ ֆիլմի հագուստների դիզայնավորողը ։ Ռիչարդ Փիրսոնը լինելու է «Հրաշք կին 1984» ֆիլմի խմբագիրը ։
Քասթինգ
2017 թվականի սեպտեմբերին Գալ Գադոտը հայտարարեց, որ կրկնելու է իր դերը ։ 2018 թվականի փետրվարի 28֊ին հայտարարվեց, որ բանակցություններ են տարվում Կրիստեն Ուիգի հետ, Ընձառյուծի դերը կատարելու ։ Մարտին Փեթի Ջենքինսը հաստատեց, որ Ուիգը նկարահանվելու է ֆիլմում ։ Մարտին 28֊ին Պեդրո Պասկալը միացավ դերասանական անձնակազմին անհայտ դերով ։ Թվիթեր կայքի շնորհիվ Ջենքինսը հայտարարեց, որ Քրիս Փայնը կրկին մարմնավորելու է Սթիվ Թրևորին ։ 2018 թվականի հուլիսի 24֊ին հայտարարվեց, որ նա ֆիլմում նկարահանվելու է։ Հուլիսի 27֊ին հայտարարվեց, որ ֆիլմում նկարահանվելու են Ռեյվի Պատելը և Գաբրիելա Ուայլդը, բայց նրանց դերերը նույնպես անհայտ են ։
Նկարահանումներ
Նկարահանումները սկսել են 2018 թվականի հունիսի 13֊ին Ջորջթաունում ։ Նկարահանումները տեղի են ունեցել Լևասդենում գտնվող Warner Bros.֊ի ստուդիայում (Մեծ Բրիտանիա), Վաշինգտոնում, Հյուսիսային Վիրջինիայում (ԱՄՆ)    ։ Հուլիսի կեսերին ֆիլմի արտադրությունը Միացյալ Նահանգներում ավարտվեց և նրանք տեղափոխվեցին Մեծ Բրիտանիա ։ Օգոստոսին նկարահանումները տեղի ունեցան Լոնդոնի մի շարք վայրերում  ։ Օգոստոսին և սեպտեմբերին նկարահանումները տեղի են ունենալու Կանարյան կղզիներում   և Ալմերիա քաղաքում (Իսպանիա) ։
Թողարկում
«Հրաշք կին 1984» ֆիլմը նախատեսված է թողարկել Warner Bros. Pictures֊ի կողմից 2020 թվականի հոկտեմբերի 2-ին, RealD 3D և IMAX 3D ձևաչափերով ։ Նախկինում ֆիլմը նախատեսված էր թողարկել 2020 թվականի հունիսի 6֊ին ։
Մարկետինգ
2018 թվականի հունիսի 22֊ին հայտարարվեց, որ Գալ Գադոտը գնալու է San Diego Comic-Con, որպեսզի ներկա գտնվի Warner Bros․֊ի DC֊ի ներկայացմանը։ Հայտարարվել է նաև, որ ֆիլմից մի հատված ցուցադրվելու է. ։
Արտաքին հղումներ
Կատեգորիա:2019 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2020 ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան էքշն արկածային ֆիլմեր Կատեգորիա:DC-ի ընդարձակ տիեզերքի ֆիլմեր
Սենտ Ուլֆ
Սենտ Ուլֆ (Saint-Oulph), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 209 մարդ, բնակչության խտությունը` 19.10 մարդ/կմ²։ Բնակավայրը զբաղեցնում է 10.94 կմ² տարածք։
Աշխարհագրություն
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 29 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 24։ Ակտիվության ցուցանիշը կազմում է 81,4 %։ 105 աշխատունակ մարդկանցից աշխատել է 96 անձ (46 տղամարդ և 50 կին)։ Գործազուրկ են եղել 9 անձ (6 տղամարդ և 3 կին)։ 24 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջիֆոնի Վալլե Պիանա
Ջիֆոնի Վալլե Պիանա  (Giffoni Valle Piana), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 10982 մարդ, բնակչության խտությունը կազմում է 126 մարդ/կմ²։ Զբաղեցնում է 87 կմ² մակերես։ Փոստային ինդեքս՝ 84095, հեռախոսային կոդ՝ (+39) 089։
Ծանոթագրություններ
Կատեգորիա:Իտալիայի բնակավայրեր
Մեդինինկայ ամրոց
Մեդինինկայ ամրոց (Medininkų pilis), միջնադարյան ամրոց Լիտվայում՝ Վիլնյուսի շրջանում։ Կառուցվել է 14-րդ դարի առաջին կեսին։ Պաշտպանական տարածքն զբաղեցնում է 6,5 հեկտար։ Մեդինինկայը պարսպապատված ամենաընդարձակ ամրոցն է Լիտվայում ։  Կառուցվել է հարթ վայրում և նախատեսվել է շուրջանակի պաշտպանություն կազմակեպելու համար։ Ամրոցի ուղղանկյունաձև բակը զբաղեցնում է մոտավորապես 1.8 հեկտար տարածք և պաշտպանված է 15 մետր բարձրություն, 2 մետր հաստություն ունեցող պարիսպներով։ Ամրոցն ունի չորս դարպաս ու աշտարակ։ Գլխավոր աշտարակը, որի բարձրությունը շուրջ 30 մետր է, ծառայել է որպես կեցավայր։
Մեդինինկայը պատմական փաստաթղթերում առաջին անգամ հիշատակվել է 1392 թվականին ։ Ամրոցը 15-րդ դարի վերջերին լրջորեն վնասվել է հրդեհից։ Մարտերում հրազենի լայնորեն կիրառման հետ կապված՝ այս տիպի ամրոցը դարձել էր չափազանց խոցելի և այլևս չէր կարող ծառայել պաշտպանական նպատակների, ուստի օգտագործվել է զուտ որպես կեցավայր։ 17–18-րդ դարերում վերածվել է ագարակի դաստակերտի։ Վերակառուցումից հետո այստեղ բացվել է թանգարան, որտեղ ցուցադրված են Լիտվայի մեծ դքսության ժամանակներում տեղացի արհեստավորների պատրաստած արծաթե իրերը և Լիտվայի Հանրապետության նախագահներից Ալգիրդաս Բրազաուսկասի որսի ավարներն ու որսորդական դանակները ։
Արտաքին հղումներ
Կատեգորիա:Ամրոցներ Կատեգորիա:Լիտվայի պատմություն Կատեգորիա:Լիտվայի մշակույթ
Դանիել Ճոնքաձե
Դանիել Գևորգի Ճոնքաձե (დანიელ გიორგის ძე ჭონქაძე, ), վրացի գրող։
Կենսագրություն
Ստավրոպոլի հոգևոր ուսումնարանում (1851) և Թիֆլիսի հոգևոր ճեմարանում (1855) դասավանդել է օսերեն։ Ռուսական գիտությունների ակադեմիայի պատվերով նյութեր է հավաքել ռուս-օսական բառարանի համար։ Ճոնքաձեի միակ գեղարվեստական ստեղծագործությունը «Սուրամի ամրոցը» (1859) վիպակն է, որի հիմքում ընկած է ամրոց կառուցելիս կենդանի մարդուն պատի մեջ շարելու առասպելը։
Ճոնքաձե խարազանել է ճորտատիրական կարգերը, միապետությունը։ Վիպակը դեմոկրատական ոգով գրված առաջին ստեղծագործությունն է վրաց գրականության մեջ։
Գրականություն
Կատեգորիա:Վրացի գրողներ Կատեգորիա:Տուբերկուլոզից մահացածներ
(12658) Պեյրայոս
(12658) Պեյրայոս , -աստերոիդ աստերոիդների հիմնական գոտում։ Այս երկնաքարը հայտնաբերվել է 1973 թվականի սեպտեմբերի 19-ին, ամերիկացի աստղագետնեեր Կոռնելիս վան Հաուտենի, Ինգրիդ վան Հաուտեն-Գրունևելդի, Թոմ Գերելսի կողմից Պալոմարյան աստղադիտարանում ։
Էմին Սաբիթօղլի
Էմին Սաբիթ օղլի Մահմուտով (Emin Sabit oğlu Mahmudov, ), ադրբեջանցի կոմպոզիտոր, Ադրբեջանի Հանրապետության ժողովրդական արտիստ։
(12658) Պեյրայոս
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ
Էմին Սաբիթօղլի
Կենսագրություն
Էմին Սաբիթօղլին ծնվել է Բաքվում 1937 թվականի նոյեմբերի 2-ին ։ Ադրբեջանցի գրող, դրամատուրգ, Ադրբեջանի արվեստի վաստակավոր գործիչ Սաբիթ Ռախմանի որդին է։ Էմին Սաբիթօղլին կրթություն է ստացել երաժշտական դպրոցում, իսկ հետո՝ կոնսերվատորիայում, Կարա Կարաևի դասարանում։ Երկու տարի անց ընդունվել է Մոսկվայի Չայկովսկու անվան պետական կոնսերվատորիա, Յուրի Շապորինի կոմպոզիտորական դասարանը։ Էմին Սաբիթօղլին մահացել է Բաքվում 2000 թվականի նոյեմբերի 18-ին։ 2017 թվականի դեկտեմբերի 1-ին Ադրբեջանի պետական ակադեմիական ֆիլհարմոնիայում կայացել է Էմին Սաբիթօղլու 80-ամյակին նվիրված միջոցառում՝ պետական մակարդակով ։
Ստեղծագործություններ
1961 թվականին աշխատել է «Ադրբեջանֆիլմ» ստուդիայում որպես երաժշտական խմբագիր։ Հետագա տարիներին աշխատել է պետական ֆիլհարմոնիայում որպես գեղարվեստական ղեկավար և որպես ուսուցիչ, Ուզեիր Հաջիբեկովի անվան պետական կոնսերվատորիայում։ Էմին Սաբիթօղլին գրել է 1 սիմֆոնիա, 3 սիմֆոնիկ պոեմ, 3 կանտատ և ստեղծագործություններ ջութակի և դաշնամուրի համար։ Ավելի քան 600 երգերի, 9 երաժշտական կոմեդիայի և մոտ 40 ֆիլմերի երաժշտությունների հեղինակ է։
Ծանոթագրություններ
Կատեգորիա:Ադրբեջանցի կոմպոզիտորներ Կատեգորիա:Մոսկվայի կոնսերվատորիայի շրջանավարտներ Կատեգորիա:20-րդ դարի դասական կոմպոզիտորներ Կատեգորիա:Ադրբեջանական ԽՍՀ ժողովրդական արտիստներ
Հրաբխային մոխիր
Հրաբխային մոխիր,  ժայթքումների ընթացքում դուրս նետված լավային, առանձին միներալների և օտար ապարների մանրագույն մասնիկներ։ Մոխրի առաջացումը բացատրվում է հրաբխային պայթյունների ժամանակ լավայի մանրացմամբ։ Հրաբխային մոխրի չափերը տատանվում են 0, 1—2 մմ-ի սահմաններում։ Լինելով բավականաչափ թեթև՝ այն կարող է օդային հոսանքների միջոցով տեղափոխվել և նստել ժայթքման վայրից հարյուրավոր և հազարավոր կիլոմետրեր հեռավորության վրա։
Ջաբբար Ղարյաղդիօղլի
Ջաբբար Իսմաիլ օղլի Ղարյաղդիօղլի (Cabbar İsmayıl oğlu Qaryağdıoğlu, ), ադրբեջանցի խանենդե, կոմպոզիտոր, երաժշտական գործիչ, Ադրբեջանական ԽՍՀ ժողովրդական արտիստ  ։
Հրաբխային մոխիր
Կատեգորիա:Հրաբխագիտություն
Ջաբբար Ղարյաղդիօղլի
Կենսագրություն
Ջաբբար Ղարյաղդիօղլին ծնվել է 1861 թվականին։ Տասը տարեկանում Ջաբբար Ղարյաղդիօղլին մտավ քաղաքային դպրոց։ Ուսուցիչը Միրզալի, իր երգը լսելուց հետո, որոշեց պատրաստել Ջաբբարը։ Մինչև 15 տարեկան հասակում Ջաբբարը դասն է ստացել այդ ուսուցչից։ Քաղաքային դպրոցի ավարտից հետո Ջաբբարը վոկալ դասերն է ստացել հայտնի խանենդեն Յուսիֆ Շահսենեմօղլից  ։
Ջաբբար Ղարյաղդիօղլին թատրոնում և համերգասրահում մուղամի կատարած առաջին երգիչն էր  ։
1920-ական թվականներից ի վեր Ղարյաղդիօղլին ակտիվ մասնակցություն է ունեցել հանրապետության հասարակական կյանքում։ Նա կարևոր դեր խաղաց ազգային կոնսերվատորիայի ստեղծման գործում։ Խանենդեն վաղուց եղել է Ադրբեջանի պետական ֆիլհարմոնիայի մենակատար։ Նրա ուսանողներն էին Սեիդ Շուշինսկին, Բյուլ-բյուլը, Զուլֆու Ադիգոզալովը, Խան Շուշինսկին և այլն։
Ծանոթագրություններ
Կատեգորիա:Ադրբեջանցի երգիչներ Կատեգորիա:Ադրբեջանական ԽՍՀ ժողովրդական արտիստներ
Յովաննա (երգչուհի)
Յովանա (ի ծնե Իոանա Ֆասու Կալպակսի (Ιωάννα Φάσσου Καλπαξή, ), հույն երգչուհի և գրող, Եվրատեսիլ 1965 երգի մրցույթում Շվեյցարիայի ներկայացուցիչ։ Ճանաչված հույն նկարիչ Կոստատ Ֆասոսի դուստրը։
Կենսագրություն
Աթենքում ավարտելով երաժշտական ակադեմիայի օպերային երաժշտության բաժինը, երգչուհին որոշում է սկսել փոփ կատարողի կարիերա։ 1950-ական թվականներին սկսում է մասնակցել երաժշտական փառատոներին, ինչպես տեղական, այնպես էլ ուրիշ երկրներում։ Առավել հայտնի է դառնում Խորհրդային միության տարածքում, հատկապես Վրաստանի ԽՍՀ-ում ։
1965 թվականին Յովանան մասնակցում է Շվեյցարիայում կայանալիք Եվրատեսիլի մասնակցի ընտրության մրցույթին։ Կատարում է «Non, à jamais sans toi» (Ո՛չ, ես երբեք քեզ հետ չեմ լինի) երգը, և ընտրվում որպես երկրի ներկայացուցիչ Եվրատեսիլի տասերորդ մրցույթում, որը կայանալու էր Նեապոլում ։ Երգը կատարվել է վերջում և զբաղեցրել ութերորդ հորիզոնականը՝ տասնութից ։
Յովանան շարունակում է հանդես գալ ելույթներով հիմնականում Հունաստանում և Գերմանիայում՝ մինչև 1980-ական թվականները, երբ որոշում է նվիրվել գրական ստեղծագործություններին։ Նա լույս է ընծայում բանաստեղծությունների ժողովածու, իսկ 1986 թվականին հրապարակում է իր առաջին վեպը՝ «Άντε γεια» վերնագրով (Առայժմ), որը Հունաստանում ճանաչվում է բեսթսելեր և որի հիման վրա նկարահանվում է ֆիլմ։ Նա այժմ հրապարակել է արդեն յոթ գրական աշխատանքներ, որոնցից մի քանիսը նույնպես հարմարեցվում են հեռուստատեսությանը։
Արտաքին հղումներ
Կատեգորիա:Հույն երգչուհիներ Կատեգորիա:Հույն գրողներ Կատեգորիա:Շվեյցարիայի մասնակիցները Եվրատեսիլ երգի մրցույթում
Վիլնյուսի կոմսություն
Վիլնյուսի կոմսությունը Լիտվայի Հանրապետության տասը ուեզդներից ամենամեծն է՝ թե՛ տարածքի մեծությամբ, թե՛ բնակչության թվով։
Սահմանակցում է Ալիտուսկի, Կաունասկի, Պոնյավեժկի և Ուտենսկի ուեզդներին։ Սահման ունի նաև Բելառուսի երկու շարք վարչական միավորների հետ։ Սահմանակցում է բելառուսական Վիտեբսկի և Գրոդնոյի մարզերին։
Արտաքին հղումներ
Կատեգորիա:Լիտվայի վարչական բաժանում‎
Ձմեռ պապի ամանորյա երգը
«Ձմեռ պապի ամանորյա երգը» («Новогодняя песенка Деда Мороза»), «Էկրան» ստեղծագործական միավորման արտադրության խորհրդային մուլտիպլիկացիոն ֆիլմ, որը թողարկվել է 1982 թվականին, ռեժիսոր՝ Ալեքսանդր Տատարսկի, սցենարիստ՝ Էդուարդ Ուսպենսկի։ Ստեղծվել է պլաստիլինային անիմացիայի տեխնիկայի օգնությամբ։
Մուլտֆիլմը ցուցադրվել է ԽՍՀՄ-ի կենտրոնական հեռուստատեսությամբ։ 1990-ական թվականներին Նոր տարվա օրերին ցուցադրվել է РТР-ով և այլ ալիքներով։
Թողարկում
Մուլտֆիլմը բազմիցս թողարկվել է VHS և DVD հավաքածուներում։
Արտաքին հղումներ
Կատեգորիա:1983 մուլտֆիլմեր Կատեգորիա:Խորհրդային մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Ռուբեն Պապոյան
Ռուբեն Արտաշեսի Պապոյան , հայ խորհրդային զինվորական, փառքի երեք աստիճանի շքանշանների ասպետ (16․6․1944, 25․8․.1944․ 15․5․1946)։
Զորակոչվել է 1941 թվականի մայիսին։ Երկրորդ համաշխարհային պատերազմի ժամանակ կռվել է 80-րդ հատուկ ծովային դեսանտային բրիգադի կազմում, այնուհետև՝ 3-րդ բելառուսական, Ուկրանիայի՝ 1-րդ և 3-րդ ռազմաճակատներում։ Եղել է հետախույզ։ Փառքի շքանշանների արժանացել է Կարելական պարանոցում, Մերձբալթիկայի և Լեհաստանի վերագրավման, Արևելյան Պրուսիայում մղված մարտերում ցուցաբերած խիզախության համար։ 1946 թվականին զորացրվելուց հետո աշխատել է Թբիլիսիում, Սիսիանում, 1955 թվականից՝ Երևանի ալյումինի գործարանում՝ որպես ապարատավար։ Պապոյանի մարտական ուղին արտացոլված է «Քայլում է զինվորը» վավերագրական ֆիլմում ։
Ծանոթագրություններ
Կատեգորիա:1921 ծնունդներ Կատեգորիա:Հայ ռազմական գործիչներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Փառքի շքանշանի ասպետներ
Գրեգորի Դիզ
Գրեգորի Դիզ (J. Gregory Dees, Greg Dees, ), ամերիկացի գիտնական, պրոֆեսոր, «Դյուկի համալսարանի» Սոցիալական ձեռնարկատիրության հիմնադիրը և տնօրենը   ։
Գրեգորի Դիզն առաջինն է եղել, որ ներկայացրել է սոցիալական ձեռնարկատիրությունը որպես մասնագիտություն և ակադեմիական գիտական դիսցիպլին 1990-ական թվականների կեսերին ։
Գրեգորի Դիզը երկու գրքերի (Enterprising Nonprofits և Strategic Tools for Social Entrepreneurs), մոտ 60 գիտական հոդվածների, բազմաթիվ հետազոտությունների և մեթոդական մշակումների հեղինակ է, որոնցում ցույց է տվել, որ ձեռնարկատիրության և նորարարությունների պրակտիկան կարող են համադրվել սոցիալական լուծումների հետ` աղքատության, շրջակա միջավայրի աղտոտվածության և այլ հիմնախնդիրների դեմ պայքարում  ։
Ի հավելումն ակադեմիական գործունեության` Դիզն աշխատել է The Bridgespan Group, Inc., ինչպես նաև` այլ կազմակերպությունների դիտորդական խորհուրդներում, նախագահել է Համաշխարհային տնտեսական ֆորումի սոցիալական նորարարությունների սեկցիաներ, եղել է Journal of Social Entrepreneurship և Social Enterprise Journal պարբերականների խմբագրական խորհուրդներում, աշխատել է Kauffman Foundation-ում ։
Կենսագրություն
Գրեգորի Դիզը ծնվել է 1950 թվականին ։
Ավարտել է Ցինցինատիի համալսարանը` բակալավրի աստիճանով, մագիստրոսի աստիճան է ստացել Եյլի համալսարանում և դոկտորական աստիճան` Ջոնս Հոփքինսի համալսարանում  ։
Կրթություն ստանալուց հետո աշխատել է որպես խորհրդատու McKinsey & Company-ում :0
Դիզն իր ակադեմիական կարիերան սկսել է Եյլի համալսարանի մենեջմենթի դպրոցում (Yale School of Management), իսկ ավելի ուշ սկսել է դասավանդել Հարվարդի բիզնես դպրոցում, որտեղ հանդես է եկել սոցիալական ձեռնարկատիրության դասընթաց ստեղծելու նախաձեռնությամբ ։
1995 թվականին արժանացել է Harvard’s Apgar Award for Innovation in Teaching մրցանակին ։
Որոշ ժամանակ սոցիալական ձեռնարկատիրության զարգացմամբ զբաղվելուց հետո վերադարձել է Սթենֆորդի համալսարանի Բիզնեսի բարձրագույն դպրոց (Stanford Graduate School of Business), որտեղ նա մշակել է բակալավրիատի, մագիստրատուրայի և բիզնես դասընթացի ծրագրեր և օգնել է Սթենֆորդի սոցիալական նորարարությունների կենտրոնի բացմանը ։
1998 թվականին հրատարակել է «Սոցիալական ձեռնարկատիրության իմաստը» հոդվածը (The Meaning of Social Entrepreneurship) :
2001 թվականին Դիզն սկսել է աշխատել Ֆուկուայի բիզնես դպրոցում ։
Գրեգ Դիզը և Բես Անդերսոնը (Beth Battle Anderson) ստեղծել են Դյուկի համալսարանին կից Սոցիալական ձեռնարկատիրության զարգացմանը կենտրոնը (CASE).
2007 թվականին Ասպենի ինստիտուտը (Aspen Institute) և Աշոկա հիմնադրամը պարգևատրել են Գրեգորի Դիզին` սոցիալական ձեռնարկատիրության ոլորտում ունեցած ձեռքբերումների համար ։
2012 թվականին ԱՄՆ Միջազգային զարգացման գործակալությունը պարգևատրել է Սոցիալական ձեռնարկատիրության զարգացման կենտրոնին ու դրա զարգացման համար հատկացրել է 10 մլն ամերիկյան դոլար ։
Գրեգորի Դիզը մահացել է 2013 թվականի դեկտեմբերի 20-ին, 63 տարեկան հասակում, Դյուկի համալսարանի հիվանդանոցում ։
Ծանոթագրություններ
Կատեգորիա:Գիտությունների դոկտորներ Կատեգորիա:Գիտնականներ այբբենական կարգով Կատեգորիա:Ամերիկացի տնտեսագետներ Կատեգորիա:Ամերիկացի գիտնականներ
Դրանկա (գետ)
Դրանկա (Дранка), գետ Կամչատկա թերակղզու հյուսիսարևելյան մասում։ Գետի երկարությունը 94 կմ է, ավազանի տարածքը 2070 կմ2։ Հոսում է Կարագինսկի շրջանում, Կամչատկայի երկրամասում ։ Թափվում է Կարագինսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Չոլոմա
Չոլոմա (Choloma),  Հոնդուրասի երրորդ խոշոր քաղաքը՝ տեղակայված Կորտեսի վարչական շրջանի հյուսիս-արևմուտքում։ Այն գտնվում է Սան Պեդրո Սուլայի և Պուերտո-Կորտեսի միջև։
Պատմություն
Դեռևս մինչկոլումբոսյան ժամանակներում ժամանակակից քաղաքի գտնվելու վայրից դեպի հյուսիս եղել է Մայա ցեղի ժառանգների բնակավայրը, որը կոչվել է Տոլոմակ։  1739 թվականին Տոլոմակի բնակչությունը հավաքվել և հիմնադրել է Չոլոման քաղաքը, իսկ արդեն 1894 թվականին քաղաքն ստացել է Պարադիս անվանումը։ 39 տարի անց քաղաքի նախկին անվանումը վերականգնվել է։
19-րդ դարում տարածաշրջանում հայտնվել են բանանի պլանտացիաներ, իսկ 20-րդ դարում սկսվել է շաքարեղեգի մշակումը, սակայն հետագայում հասկացել են, որ այն արդյունավետ չէ։
Բնակչություն
Ըստ 2013 թվականի մարդահամարի տվյալների՝ բնակչության թիվը կազմել է 281,263 մարդ ։
Քաղաքի բնակչության թվաքանակի դինամիկան ըստ տարիների:
Տնտեսություն
Վերջին տարիներին Չոլոման էժան աշխատուժի շնորհիվ դինամիկ զարգանում էր։ Մասնավորապես, քաղաքում են գտնվում բազմաթիվ արդյունաբերական ձեռնարկություններ, որոնք պատկանում են ազգային ընկերություններին։
Սպորտ
Ատլետիկո Չոլոման պրոֆեսիոնալ ֆուտբոլային ակումբ է, որը 2011-2013 թվականներին խաղացել է Հոնդուրասի ազգային ֆուտբոլային լիգայում։ Նրանք իրենց տնային հանդիպումներն անցկացրել են Ռուբեն Դերաս մարզադաշտում։
Արտաքին հղումներ
Կատեգորիա:Հոնդուրասի քաղաքներ
Սեն Պար օ Տերտր
Սեն Պար օ Տերտր (Saint-Parres-aux-Tertres), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 2989 մարդ, բնակչության խտությունը` 252.88 մարդ/կմ²։ Բնակավայրը զբաղեցնում է 11.82 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 4 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1727 աշխատունակ (15-64 տարեկան) բնակիչ, որոնցից ակտիվ էին 1243-ը, իսկ ոչ ակտիվները` 484։ Ակտիվության ցուցանիշը կազմում է 72,0 %։ 1243 աշխատունակ մարդկանցից աշխատել է 1172 անձ (593 տղամարդ և 579 կին)։ Գործազուրկ են եղել 71 անձ (34 տղամարդ և 37 կին)։ 484 անաշխատունակներից 193-ը եղել են աշակերտներ կամ ուսանողներ, 189-ը` թոշակառուներ, իսկ 102-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պավել Յաբլոչկով
Պավել Նիկոլաևիչ Յաբլոչկով (Павел Николаевич Яблочков, ), ռուս էլեկտրատեխնիկ, գյուտարար և ձեռնարկատեր։
Ավարտել է Նիկոլաևյան ինժեներական ուսումնարանը (1866), Պետերբուրգի տեխնիկական գալվանական հաստատությունը (1869)։ 1875 թվականին հայտնագործել է առանց կարգավորիչի աղեղային լամպը՝ էլեկտրական մոմը («Յաբլոչկովի մոմ»), որով սկիզբ է դրել էլեկտրական լուսավորման համակարգի գործնական կիրառմանը։
Յաբլոչկովի լուսավորման համակարգը բացառիկ հաջողությամբ ցուցադրվել է Փարիզի համաշխարհային ցուցահանդեսում։ 1879 թվականին Յաբլոչկով կազմակերպել է «Կ․ և Պ․ Ն․ Յաբլոչկով-գյուտարար էլեկտրական լուսավորման ընկերություն» և էլեկտրամեխանիկական գործարան Պետերբուրգում։
Աշխատանքներ է կատարել էլեկտրական մեքենաների և հոսանքի քիմիական աղբյուրների ստեղծման ուղղությամբ։ Պարգևատրվել է Ռուսական տեխնիկական ընկերության մեդալով։ 1947 թվականին սահմանվել է Յաբլոչկովի անվան մեդալ, որը երեք տարին մեկ շնորհվում է էլեկտրատեխնիկայի բնագավառի լավագույն աշխատանքին։
Ծանոթագրություններ
Կատեգորիա:Ռուս գյուտարարներ Կատեգորիա:Ռուս ճարտարագետներ Կատեգորիա:Պատվո լեգեոնի շքանշանի ասպետներ Կատեգորիա:Պատվո լեգեոնի շքանշանի սպաներ Կատեգորիա:Ռուս ֆիզիկոսներ Կատեգորիա:Ռուս գիտնականներ
Ստրամբինելո
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ
Կաստրո (այլ կիրառումներ)
Կաստրո, կարող է վերաբերել՝
Ալագոա Նովա
Ալագոա Նովա (Alagoa Nova), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Բրեժու Պարաիբանուի գավառի կազմի մեջ։ Բնակչությունը կազմում է 19 146 մարդ՝ 2006 թվականի տվյալներով։ Գրավում է 122,254 կմ2 տարածք։ Բնակչության խտությունը՝ 156,6 մարդ/կմ²։
Պատմություն
Քաղաքը հիմնադրվել է 1904 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Պավել Բայդեբուրա
Պավել Բայդեբուրա (Павло́ Андрі́йович Байдебу́ра, ), ուկրաինացի գրող։ Ուկրաինայի գրողների միության Դոնեցկի կազմակերպության նախագահ (1944-1958, 1965-1968)։ ԽՍՀՄ գրողների միության անդամ (1934)։
Կենսագրություն
Պավել Բայդեբուրան ծնվել է 1901 թվականին Կիրովոգրադի մարզի Ներուբայկա գյուղում, գյուղացու ընտանիքում ։ 1920-ական թվականներին տեղափոխվել է Դոնբաս։ 1922-1924 թվականներին մասնակցել է քաղաքացիական պատերազմին, աշխատել է «Կրասնոդոն» № 2 հանքում։ Դոնեցկի թերթերում հրապարակել է բանաստեղծություններ ու պատմվածքներ։
1927-1930 թվականներին սովորել է Խարկովի կոմունիստական համալսարանում, այնուհետև տեղափոխվել է Ալչևսկ։ Եղել է «Խարկովի պրոլետար» թերթի բաժնի պետը, Ուկրաինայի գրողների միության Խարկովի կազմակերպության քարտուղարը, «Արվեստ և մշակույթ» հանրապետական հրատարակչության խմբագիր, «Հանքարդյունաբերողները» հանքավայրերի մասին թերթի խմբագիր։
Հայրենական մեծ պատերազմի ժամանակ կամավոր մեկնել է ռազմաճակատ, թղթակցել է «Հայրենի դրոշը» թերթին։ Հետպատերազմյա ժամանակաշրջանում շուրջ 20 տարի գլխավորել է Ուկրաինայի գրողների միության Դոնեցկի կազմակերպությունը։ 30 գրքերի հեղինակ է։
Մահը
Մահացել է 1985 թվականի հունվարի 26-ին։ Թաղված է Դոնեցկի Մուշկետովյան գերեզմանատանը ։
Արտաքին հղումներ
Կատեգորիա:Ուկրաինացի գրողներ Կատեգորիա:ԽՍՀՄ գրողների միության անդամներ Կատեգորիա:Ուկրաինացի լրագրողներ
Հաբեթ (այլ կիրառումներ)
Հաբեթ, կարող է վերաբերել՝
Պելմեններ
Պելմեններ (ռուսերեն՝ пельмени - Պելմենի, եզակի թվով՝ պելմեն), անեկ խմորից և աղացած մսի կամ ձկան խճողակից պատրաստված կերակուր։
Անվանումը
Պելմենները Ռուսաստանի խորքերում և Սիբիրում բնակվող ուգրո-ֆիննական ազգությունների, ուդմուրտների, կոմի-պերմյակների, մանսիների և ֆինների ազգային կերակուրն է։ Հաճախ այն անվանում են սիբիրյան պելմեններ, քանի որ թափանցելով Սիբիր, այն վերապրել է իր երկրորդ ծնունդը։ Համաձայն ստուգաբանական բառարանների, ռուսերեն Пельмени (պելմեններ) անվանումը փոխառված է ուգրո-ֆիննական լեզուներից։ Այն կազմված է «պել»՝ ականջ և «նյան»՝ հաց բառերից, այսինքն՝ «հացե ականջ»։ Միառժամանակ տարբեր աղբյուրներ մատնացույց են անում կոնկրետ լեզու, որից նշված բառը ներթափանցել է ռուսերենի մեջ (ուդմուրտերեն, մանսիերեն , կոմի , ֆիններեն ): Խորհրդային պատմաբան և գերբագետ Վիլյամ Պոխլյոբկինը գտնում էր, որ պելմենները ռուսական խոհանոց մտել են Ուրալից՝ 14-րդ դարի վերջին և 15-րդ դարի սկզբին ։
Պատրաստման եղանակը
Պելմենների խմորը պատրաստվում է ալյուրով, ձվով և ջրով (հազվադեպ՝ կաթով)։ Դասական պելմենների խճողակը պատրաստում են տավարի, խոզի և ոչխարի մսից, որին ավելացնում են զանազան համեմունքներ, սոխ, հաճախ նաև սխտոր։ Հնարավոր է որպես հումք օգտագործել նաև արջի, եղջերուի, որմզդեղնի, սագի միս, ձուկ, խոզի ճարպ, կարտոֆիլ, կաղամբ և այլն։
Արդեն պատրաստի պելմենները լցնում են եռացող ջրի կամ արգանակի մեջ և եփում այնքան, մինչև դրանք դուրս գան ջրի երես, որից հետո թողնում են ևս 2-5 րոպե։ Եփվելու ընթացքում արգանակի մեջ ավելացնում են դափնետերև և գլուխ սոխ։ Դասական պելմեններն ուտում են 3%-անոց քացախով, պղպեղով, դարչինով կամ ծովաբողկով։ Կարելի է դրա հետ մատուցել նաև զանազան սոուսներ, մայոնեզ, թթվասեր, կարագ և այլն։ Այն մատուցվում է նաև արգանակով՝ որպես ջրալի ապուր։ Հաճախ եփելուց հետո կամ հում վիճակում պելմենները նաև տապակում են։
Տարածվածությունը
Նմանատիպ կերակուրներ ունեն շատ ժողովուրդներ, որոնք պատրաստվում են նույն սկզբունքով, ինչ պելմենները։ Չինաստանում դա ցզյաոցզին է կամ վոնտոնը, Բուրյաթիայում այն կոչվում է պոզի, Մոնղոլիայում՝ բուզ, Կենտրոնական Ասիայում՝ մանտու, Տիբեթում՝ մոմո, Միջին Ասիայում՝ չուչվարա, Ադրբեջանում՝ դյուշբարա, Վրաստանում՝ խինկալի, Հայաստանում՝ բորակի (թաթար բորակու տարատեսակներից է), Ուկրաինայում՝ վարենիկ, Իտալիայում՝ ռավիոլի, Գերմանիայում՝ մաուլտաշեն և այլն։
Արտաքին հղումներ
Կատեգորիա:Ռուսական խոհանոց Կատեգորիա:Ուտեստներ այբբենական կարգով
Թաուպո (լիճ)
Թաուպո (Taupo, Taupomoana ), լիճ Նոր Զելանդիայի Հյուսիսային կղզում, նույնանուն հրաբխի կալդերայում։ Ափին ընկած բնակավայրերից ամենամեծը Թաուպո քաղաքն է, լճում գտնվող կղզիներից խոշորագույնը՝ Մոտուտաիկոն ։ Լիճը հատելով է իր հոսքը շարունակում Նոր Զելանդիայի ամենաերկար գետը՝ Ուայքատոն  ։ Լիճն են թափվում ընդհանուր առմամբ շուրջ երեք տասնյակ գետ ու գետակ։ Ամենախոր կետը ընկած է կենտրոնական մասից դեպի արևելք ։
Համառոտ տեղեկատվություն
Թաուպո լիճը հանգստի սիրված վայր է ոչ մային նորզելանդացիների, այլև արտասահմանյան հազարավոր զբոսաշրջիկների համար. տարեկան միջին հաշվով 1,2 միլիոն այցելու է լինում այստեղ։
Լիճը հարազատ տարերք է Paranephrops տեսակի խեցգետինների, Galaxias տեսակի մանրաձկների համար։ 19-րդ դարի վերջերից այստեղ բուծում են նաև Եվրոպայից ու Կալիֆոռնիայից բերված գետի կարմրախայտ (Salmo trutta) ու ծիածանային իշխան (Oncorhynchus mykiss) և վերջիններիս համար որպես կեր ծառայող Retropinnidae մանրաձկներ։ Ստորջրյա երկրաջերմուկային աղբյուրների շուրջն էլ իրենց գոյությունն են պահպանում սպունգանմաններն ու վերջիններիս հետ կապված անողնաշարավորները։
Գրիգոր Աղայան
Գրիգոր Աղասու Աղայան, հայ բժիշկ, համաճարակաբան, զինվորական գործիչ։ Բժշկական գիտությունների դոկտոր (2003), պրոֆեսոր (2005), բժշկական ծառայության գնդապետ (1999)։
Թաուպո (լիճ)
Արտաքին հղումներ
Կատեգորիա:Լճեր այբբենական կարգով Կատեգորիա:Նոր Զելանդիայի լճեր Կատեգորիա:Խառնարանային լճեր
Գրիգոր Աղայան
Կենսագրություն
1980 թվականին ավարտել է Երևանի պետական բժշկական համալսարանը։
1989-2000 թվականներին աշխատել է ՀՀ ՆԳՆ հոսպիտալի պետի տեղակալ, ռազմաբժշկական հանձնաժողովի նախագահ, ապա՝ բուժական, 2000-2005 թվականներին՝ Հայաստանի պաշտպանության նախարարության ռազմաբժշկական վարչության պետ։
Աշխատանքները վերաբերում են Հայաստանի զինված ուժերում բուժսպասարկման մակարդակի բարձրացման և բանակում վարակիչ հիվանդությունների կանխարգելման խնդիրներին։
Հեղինակ է ուսումնամեթոդաբանական ձեռնարկների ։
Ծանոթագրություններ
Կատեգորիա:Հայ բժիշկներ Կատեգորիա:Հայ համաճարակաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Մխիթար Հերացու մեդալակիրներ
Խեր
Խեր, հայկական իգական անուն։ Ըստ Հրաչյա Աճառյանի՝ Խերխաթուն անվան կրճատ ձևն է ։ Մեկ անգամ հիշատակվել է 1656 թվականին և մեկ անգամ էլ անթվական մի հիշատակարանում ։
Ծանոթագրություններ
Կատեգորիա:Հայկական իգական անձնանուններ
Սեն Պար լե Վոդ
Սեն Պար լե Վոդ (Saint-Parres-lès-Vaudes), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 984 մարդ, բնակչության խտությունը` 319.48 մարդ/կմ²։ Բնակավայրը զբաղեցնում է 3.08 կմ² տարածք։
Աշխարհագրություն
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 18 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 649 աշխատունակ (15-64 տարեկան) բնակիչ, որոնցից ակտիվ էին 429-ը, իսկ ոչ ակտիվները` 220։ Ակտիվության ցուցանիշը կազմում է 66,1 %։ 429 աշխատունակ մարդկանցից աշխատել է 394 անձ (211 տղամարդ և 183 կին)։ Գործազուրկ են եղել 35 անձ (10 տղամարդ և 25 կին)։ 220 անաշխատունակներից 28-ը եղել են աշակերտներ կամ ուսանողներ, 82-ը` թոշակառուներ, իսկ 110-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Եվսեյչիխա
Եվսեյչիխա (Евсейчиха), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Աջ Անդրիանովկա գետի աջ ափին՝ 8 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Յախորինա
Յախորինա (սերբերեն, կյուրեղագիր՝ Јахорина), սար և լեռնադահուկային առողջարան Սերբական Հանրապետությունում՝ Դինարյան Ալպեր լեռնազանգվածում։ Բարձրությունը ծովի մակերևույթից 1 916 մետր է (Սարաևոյի լեռնաշղթայում բարձրությամբ երկրորրդն է՝ Բելաշնիցայից հետո)։ Հոկտեմբերից մինչև մայիս ամիսը՝ տարեկան միջին հաշվով 175 օր Յախորինայի վրա պահպանվում է ձյան ծածկույթը, որի միջին հաստությունը փետրվարին կազմում է 106 սանտիմետր։ Լեռան վրա գտնվող առողջարանն ու լեռնադահուկային կենտրոնն օգտագործվել են 1984 թվականին Սարաևոյում անցկացված ձմեռային օլիմպիական խաղերի ժամանակ. այստեղ են կայացել կանանց ոլորավայրէջքի մրցումները ։
Լեռը, որն ընկած է Սարաևոյից մոտավորապես 30, Պալեից՝ 15 կիլոմետր հեռավորության վրա, բոսնիական պատերազմի ժամանակ ռազմավարական տեսակետից կարևորագույն տարածք է եղել։ Նրա փեշերին, նույնիսկ լեռնադահուկային առողջարանից ոչ շատ հեռու ընկած որոշ վայրերում դեռևս պահպանվել են պատերազմի շրջանում տեղադրված ականներ, թեև ետպատերազմյան ժամանակաշրջանում ականազերծման մեծածավալ աշխատանքներ են իրականացվել։ Բուն առողջարանի սպասարկմանը ենթակա տարածքներում անվտանգությունն ապահովված է , իսկ նրա սահմաններից հեռու ընկած վտանգավոր վայրերում տեղադրված են նախազգուշացնող վահանակներ՝ համապատասխան նշաններով (գանգ և խաչված ոսկորներ) ։ Դահուկուղիներից հեռու ընկած լանջերը դեռևս որոշակի վտանգ են պարունակում ։ 2011 թվականի հոկտեմբերի 26-ին սլովենացի մի պարապլաներիստ ծայրահեղ ծանր վասվածքներ է ստացել, երբ սխալմամբ վայրէջք է կատարել դեռև չականզերծված վայրում   ։
Արտաքին հղումներ
Կատեգորիա:Սերբական Հանրապետության աշխարհագրություն Կատեգորիա:Բոսնիա և Հերցեգովինայի լեռներ Կատեգորիա:Բոսնիա և Հերցեգովինայի տեսարժան վայրեր Կատեգորիա:Բոսնիա և Հերցեգովինայի աշխարհագրություն Կատեգորիա:Լեռնագագաթներ այբբենական կարգով
Xmarks
Xmarks, ծրագիր, որը նախատեսված է բրաուզերների միջև գաղտնաբառերի համաժամեցման համար։ Այն հավելվածի կարգավիճակով հասանելի է եղել՝ Internet Explorer, Google Chrome, Mozilla Firefox և Apple Safari։ Xmarks-ը հիմնադրվել է 2006 թվականին Միտչ Կապուրի կողմից և ձեռք է բերվել 2010 թվականին դեկտեմբերին`LastPass-ի կողմից ։
2012 թվականի մայիսի տվյալներով, xmarks.com դոմեյնը փակվեց Հնդկաստանի Կառավարության կողիմից անհայտ պայմաններով։ 2018 թվականի ապրիլին LastPass ընկերությունը հայտարարեց, որ Xmarks սերվերը կփակվի 2018 թվականի մայիսի 1-ին և նշեց, որ ցանկանում է շեշտը դնել իր հիմնական արտադրանքի վրա՝ LastPass-ի։ 2018 թվականի մայիսի 1-ին Xmarks-ի կայքը անջատվեց, իսկ հավելվածը հեռացվեց խանութից։
Նկարագիր
Xmarks-ը հավելված է բրաուզերի համար, որը համաժամեցնում է էջանիշները, պատմությունները, գաղտնաբաեռերը բրաուզերների միջև ։ Աշխատում է Mozilla Firefox, Internet Explorer, Google Chrome և Apple Safari ։ Այն դարձավ Firefox-ի ամենահայտնի հավելվածը, մեկ շաբաթում ներբեռնումների քանակը կազմում էր 150 հազար և գրեթե 5 միլլինոն ներբեռնումներ ողջ 2009 թվականի ապրիլին ։
Արտաքին հղումներ
Կատեգորիա:2006 հիմնադրված ընկերություններ Կատեգորիա:2006 հիմնադրումներ
Ջիֆոնի Սեի Կազալի
Ջիֆոնի Սեի Կազալի  (Giffoni Valle Piana), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 4168 մարդ, բնակչության խտությունը կազմում է 123 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 84090, հեռախոսային կոդ՝ (+39) 089։
Ծանոթագրություններ
Կատեգորիա:Իտալիայի բնակավայրեր
Ալիսան հայելիների աշխարհում (մուլտֆիլմ, 1998)
Ալիսան հայելիների աշխարհում (Alice Through the Looking Glass), ֆենտեզի ժանրի հեռուստաֆիլմ, որը նկարահանվել է 1998 թվականին, ռեժիսոր Ջոն Հենդերսոնի կողմից։ Գլխավոր դերում Քեյթ Բեքինսեյլն է։
Սյուժե
Փոքրիկ Ալիսան որոշում է մտնել հայելու մեջ և զվարճանալ։ Արդյունքում նա հայտնվում է Հայելու աշխարհում, որը նման էր շախմատի մեծ տախտակի։ Հայելու սենյակից նա մտնում է ծաղիկներով լի հայելային այգի, որտեղ էլ Կարմիր թագուհին նրան գերի է վերցնում ու նրան անվանում է Սպիտակ զինվոր։ Ալիսային սպասում են զարմանալի արկածներ, երբեմն` հետաքրքիր, երբեմն էլ` վտանգավոր նրա համար։
Արտաքին հղումներ
Կատեգորիա:1998 մուլտֆիլմեր Կատեգորիա:Բրիտանական ֆենտեզի ֆիլմեր Կատեգորիա:Անգլերեն ֆիլմեր Կատեգորիա:1990-ականների դրամա ֆիլմեր Կատեգորիա:1998 ֆիլմեր
Խերբեգ
Խերբեգ, հայկական արական անուն։ Առաջացել է ժողովրդական խեր՝ «հայր» և թուրքերեն beg՝ «իշխան» բառերից։ Նշանակում է «բեգի որդի»։ Այս անձնանունից է առաջացել Խերբեգյան ազգանունը ։ Հիշատակվել է նաև Խերպեկ խան անվամբ ։
Սեն Ֆալ
Սեն Ֆալ (Saint-Phal), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 533 մարդ, բնակչության խտությունը` 16.02 մարդ/կմ²։ Բնակավայրը զբաղեցնում է 33.27 կմ² տարածք։
Աշխարհագրություն
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 21 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 351 աշխատունակ (15-64 տարեկան) բնակիչ, որոնցից ակտիվ էին 280-ը, իսկ ոչ ակտիվները` 71։ Ակտիվության ցուցանիշը կազմում է 79,8 %։ 280 աշխատունակ մարդկանցից աշխատել է 249 անձ (139 տղամարդ և 110 կին)։ Գործազուրկ են եղել 31 անձ (13 տղամարդ և 18 կին)։ 71 անաշխատունակներից 24-ը եղել են աշակերտներ կամ ուսանողներ, 25-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ապոստոլոս Կոնտոս
Ապոստոլոս Կոնտոս (Απόστολος Κόντος, ), հույն նախկին պրոֆեսիոնալ բասկետբոլիստ և մարզիչ։ Համարվում է լավագույն խաղացողներից մեկը Աթենքի «Պանատինաիկոսի» պատմության մեջ և հանդիսանում է ակումբի բոլոր ժամանակների առաջատար ռմբարկուն ։ Հունաստանի բասկետբոլի ազգային հավաքականի ավագ խմբի անդամն էր երկար տարիներ։ Խաղացել է հարձակվող պաշտպանի և թեթև հարձակվողի դիրքերում, թեև վերջինս է եղել նրա հիմնական դիրքը։
Պրոֆեսիոնալ կարիերա
Կոնտոսը սկսել է իր ակումբային կարիերան «Իոնիկոս» բասկետբոլային ակումբում։ Իր հաջորդ ակումբի՝ Աթենքի «Պանատինաիկոսի» հետ հաղթել է Հունական լիգայի 9 առաջնություններում (1971, 1972, 1973, 1974, 1975, 1977, 1980, 1981, 1982) և Հունաստանի գավաթի 3 մրցաշարերում (1979, 1982, 1983)։ Խաղային կարիերան ավարտել է «Աթենքի ԱԷԿ» ակումբում։
Կարիերա ազգային թիմում
Հունաստանի բասկետբոլի ազգային հավաքականի ավագ թիմի կազմում Կոնտոսն անցկացրել է 114 խաղ՝ վաստակելով ընդհանուր 1111 միավոր ։ Նույն հավաքականի կազմում մասնակցել է 1972 թվականի նախաօլիմպիական մրցաշարին, 1973 և 1975 թվականների Եվրոպայի առաջնություններին ։
Ուղեծրակայան
Ուղեծրակայան, օդաչուավոր և ավտոմատ տիեզերական թռչող ապարատ, որը տևականորեն գործում է երկրաշուրջ, լուսնաշուրջ և միջմոլորակային ուղեծրերում ։ Տիեզերագնացների ուղեծրակայանը հասցնելն ու հերթափոխումն իրականացվում է տրանսպորտային տիեզերանավերով ։ Ուղեծրակայանը օգտագործվում է բազմաթիվ գիտական և կիրառական խնդիրների (տիեզերական տարածության, Երկրի և այլ մոլորակների ուսումնասիրում, աստղաֆիզիկական հետազոտություններ, ֆիզիկատեխնիկական, բժշկակենսաբանական փորձեր, օդերեվութաբանական դիտարկումներ, տարբեր տեխնոլոգիական պրոցեսների իրականացում և այլն) լուծման համար։ Մինչև 1986 թվականի մայիսը ուղեծիր են դուրս բերվել «Սալյուտ» (7), «Սքայլաբ» (1) և «Միր» (ԽՍՀՄ, արձակվել է 1986 թվականի փետրվարի 20-ին) ուղեծրակայաններ ։
Արտաքին հղումներ
Կատեգորիա:Ուղեծրակայաններ
Լասլո Պաալ
Լասլո Պաալ (László Paál, 30 հուլիսի, 1846, Զամ (այժմ Ռումինիայի Տրանսիլվանիա շրջանի Հունեդոարա ժուդեցում) — 4 մարտի, 1879, Շարանտոն Լը Պոն, Ֆրանսիա), հունգարացի բնանկարիչ, իմպրեսիոնիստ։ Բարբիզոնյան դպրոցի ներկայացուցիչ։
Կենսագրություն
Լասլո Պաալը ծնվել է 1846 թվականի հուլիսի 30-ին Զամ գյուղում։ 1864-1866 թվականին գեղանկարչություն է սովորել Վիեննայի կերպարվեստի ակադեմիայում՝ աշակերտելով գերմանացի նկարիչ Ալբերտ Ցիմերմանին ։
1869 թվականին Լասլո Պաալն առաջին անգամ ներկայացրել է իր մի քանի աշխատանքները Մյունխենում անցկացվող մեծ ցուցահանդեսում։ 1870 թվականին ուղևորություն է կատարել դեպի Նիդերլանդներ ։ Նույն թվականին իր ընկերոջ՝ հունգարացի գեղանկարիչ Միխայ Մունկաչիի խորհրդով ընդունվում է Դյուսելդորֆի գեղարվեստի ակադեմիա՝ շարունակելու ուսումը։
1873 թվականից Պաալն ապրել է բարբիզոնյան դպրոցի նկարիչների գաղութում ։ Եղել է Փարիզի սալոնի մշտական մասնակիցներից մեկը։ Սալոնում 1873 թվականին նրան շնորհվել է մրցանակ «Մայրամուտ» նկարի համար։
1874 թվականից Դյուսելդորֆի նկարիչների միության անդամ է։
Լասլո Պաալը մահացել է 1879 թվականի մարտի 4-ին Ֆրանսիայում՝ Շարանտոն Լե Պոնում։ Իր ստեղծագործական կյանքի ընթացքում ստեղծել է շուրջ 65 նկարներ։ Նկարչի մահից հետո նրա կտավները վաճառվել են աճուրդում, որ կազմակերպվել է 1880 թվականին Փարիզում։